**Moravice** (do 1919. **Komorske Moravice**, 1919–41. i 1945–96. **Srpske Moravice**, 1941–45. **Hrvatske Moravice**), naselje u Gorskom kotaru, oko 10 km sjeverozapadno od Vrbovskoga; 654 st. (2011).

Zemljopisni položaj
-------------------

Moravice se nalaze na nadmorskoj visini od 422 metra. Naselje je raspoređeno u više sela koja se protežu na dva brijega između kojih protječe rijeka Dobra, a to su redom: 

Komlenići, Radoševići, Mlinari, Tići, Žakule, Carevići, Vukšići, Matići, Petrovići, Donji Vučkovići i Gornji Vučkovići, Vučinići, Jakšići, Dokmanovići, Dragovići, Nikšići, Vukelići, Bunjevci, Mišljenovići, Tomići, Plandište, Radigojna, Topolovica i Međedi.

Stanovništvo
------------

Prema popisu stanovništva iz 2011. godine, Moravice imaju 664 stanovnika. Na prethodnom popisu 2001. imale su 797 stanovnika 797, što znači da se pučanstvo smanjilo za 16,7 posto.

Povijest
--------

Početkom 16. stoljeća zbog turskog pustošenja Gorskim kotarom staro stanovništvo Gomirja, Vrbovskog i Moravica gotovo je nestalo. Radi obrane od Turaka krajiške vlasti od 1599. godine u nekoliko navrata iz Bosne, Like i Sjeverne Dalmacije dovode Vlahe, koji su na području Vojne granice bili toliko brojni da je Ferdinand II. 1630. godine donio Vlaške statute kojim je odobrio da Vlasi naseljeni u Križevačkoj, Koprivničkoj i Ivanićkoj kapetaniji zadržavaju povlastice, koje su imali u Osmanskom Carstvu. U početku 17. stoljeća Moravice su naseljene i izbjeglim stanovništvom iz Pounja, koje je bilo pretežito pravoslavne vjeroispovijesti. Naselje se počelo snažnije razvijati uslijed izgradnje željezničke pruge Zagreb–Rijeka preko Karlovca i Ogulina. Izgrađena je ložionica i druga željeznička postrojenja.

Gospodarstvo
------------

U gospodarstvu u Moravicama uvelike prevladava željeznica.

Obrazovanje i kultura
---------------------

* Osnovna škola "I.G. Kovačić, Vrbovsko", Područna škola Nikole Tesle, Moravice
* Željeznička tehnička škola Moravice
* Učenički dom (110 učenika)
* KUD »Željezničar«
* Folklorna skupina Moravice

Sport i rekreacija
------------------

* Nogometni klub »Željezničar«
* Kuglački klub »Željezničar«
* Ženski kuglački klub »Željezničar«
* Školski športski klub ŽTŠ Moravice
* Planinarsko društvo »Željezničar«

Poznate osobe
-------------

* Pero Kvrgić, glumac, rođen 4. ožujka 1927. u Moravicama
* Đorđe Petrović, akademski slikar, rođen 5. kolovoza 1933. u Moravicama
* Vasilije Matić, znanstvnik iz područja šumarstva, rođen u Moravicama
* Đorđe Kangrga, glazbenik, rođen 16. ožujka 1945. odrastao u Moravicama
* Snježana Pejčić, vrhunska sportašica, rođena 13. srpnja 1982. u Rijeci
* Slavko Kvaternik, bivši austro-ugarski pukovnik, hrvatski političar, vojskovođa NDH, ustaški krilnik, doglavnik, ministar Hrvatskog domobranstva, rođen 25. kolovoza 1878. u Moravicama
* Vladika Danilo Jakšić, rođen u Moravicama 7.1.1715

Znamenitosti i zanimljivosti
----------------------------

* Hram Sv. Velikomučenika Georgija

Izvori
------

1. ↑  [DSZ: Popis 2011.
2. ↑  Hrvatska enciklopedija on line
3. ↑  DSZ: Popis 2001.
4. ↑  „Archive copy". Arhivirano iz originala na datum 2012-09-28. Pristupljeno 2014-08-02.
5. ↑  Hrvatska enciklopedija on line
6. ↑  *Enciklopedija Jugoslavije* vol. 8, Zagreb: JLZ, 1971, p. 113
7. ↑  „Danilo Jakšić". Arhivirano iz originala na datum 2011-09-27. Pristupljeno 2014-08-02.

Vanjske poveznice
-----------------

* www.moravice.com Arhivirano 2018-08-05 na Wayback Machine-u

  


*Ovaj nedovršeni članak o **naselju** u Hrvatskoj:* **Moravice (Vrbovsko)** *treba dopuniti.   
Dopunite ga prema pravilima Wikipedije.*